เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

แบงก์ยืดหยุ่นจ่ายหนี้ 
นายรุ่งเรือง สุขเกิดกิจพิบูลย์ ผู้ช่วยผู้จัดการใหญ่ ธนาคารไทยพาณิชย์ เปิดเผยว่า ถ้าลูกค้าที่ครบกำหนดต้องชำระหนี้ แต่ไม่ได้รับความสะดวก เพราะวันที่ครบกำหนดธนาคารไม่เปิดทำการ ธนาคารย่อมยืดหยุ่นให้ เป็นเรื่องที่คุยกันได้
นายธวัชชัย ธิติศักดิ์สกุล รองประธานเจ้าหน้าที่บริหารอาวุโส บริษัท บัตรกรุงไทย (เคทีซี) กล่าวว่า กรณีลูกค้าที่ได้รับผลกระทบ ติดขัด ไม่สามารถมาชำระหนี้ได้ตามเวลา ให้ติดต่อมาที่พนักงาน ซึ่งถ้าลูกค้าได้รับผลกระทบจริงก็สามารถยืดหยุ่นเรื่องเวลาได้
เลื่อนวันส่งภาพประกวดรางวัลจิตรกรรมบัวหลวง 
มูลนิธิธนาคารกรุงเทพ ขอแจ้งเปลี่ยนแปลงกำหนดวันส่งภาพเขียนเข้าประกวดชิงรางวัลจิตรกรรมบัวหลวง ประจำปี 2553 จากเดิมภายในสัปดาห์นี้ เป็นวันอังคารที่ 1 ถึงวันพฤหัสบดีที่ 3 มิ.ย. 2553 โดยสามารถนำส่งได้ที่ชั้น 29 อาคารสำนักงานใหญ่ ธนาคารกรุงเทพ ถนนสีลม ตั้งแต่เวลา 09.00–15.30 น. ทั้งนี้สามารถสอบถามรายละเอียดเพิ่มเติมในเวลาทำการที่โทร. 022302562